als_Latn dik_Latn tur_Latn
Nuk ka kaluar shumë kohë nga prezantimi i telefonit inteligjent LG G3 nga kompania LG. Pajisja ka disa veçori shumë të mira, si për shembull, ekrani Quad HD dhe sistemi me vetë-fokusim i kamerës së tij.
Megjithatë, nëse nuk keni para mjaftueshëm sa për të blerë këtë telefon inteligjent, ju mund t’ju interesojë të dini se LG ka prezantuar një tjetër version të këtij telefoni me parametra mesatarë, i quajtur LG G3 Beat.
Ky telefon ka ekran 5 inç me rezolucion HD 720 pikselë dhe procesorin Qualcomm Snapdragon 400 me katër bërthama me qark 1.2 GHz. Ai ka gjithashtu 1GB RAM dhe 8GB hapësirë të brendshme, e cila mund të zgjerohet nëpërmjet kartës microSD.
LG G3 Beat ka gjithashtu një kamera të pasme 8 megapikselë me sistem lazeri me vetë-fokusim, një kamera ballore 1.3 megapiskelë, bateri me kapacitet 2,540mAh, dhe do të përdorë sistemin operativ Android 4.4.2 KitKat.
Telefoni inteligjent LG G3 Beat do të dalë më 18 korrik në Korenë e Jugut, dhe në javët në vazhdim do të dalë edhe në tregun evropian. Nuk është bërë i ditur çmimi, por thuhet se do të ndryshojë nga shteti në shtet.
(Herë të lexuara: 192)
als_Latn als_Latn als_Latn als_Latn als_Latn als_Latn